Viimase viie aasta jooksul on turule tulnud tuulegeneraatorid, mille tuules hoidmise eest hoolitseb tuule kiirust ja suunda arvestav elektrooniline kontroller. Selline tuulegeneraator püsib stabiilsemalt tuules ning see suurendab energiatootlikkust. Sabaga tuulegeneraator "sõidab" tuule suuna kiirel  muutumisel tuulest välja ehk "keerab üle", mistõttu pöörlemissagedus langeb ning energiatootmine väheneb või katkeb sootuks seni, kuni tuulegeneraator tagasi tuulde saab.